Júníblað Húsa og híbýla var að koma út og er sérlega fallegt og litríkt . Blaðið er smekkfullt af æðislegum innlitum og smart vörum fyrir heimilið . Nýr veitingastaður í Hafnarfirði prýðir líka síður blaðsins og Ýr Þrastardóttir fatahönnuður sem hannaði föt íslenska Eurovision hópsins ljóstar upp óskalistanum sínum . Mynd eftir hönnuð eða listamann fylgir alltaf Hús og híbýli og að þessu sinni var það Sigga Rún teiknari sem gerði mynd af svartþresti sem er að vekja mikla lukku . Ljósmyndarar blaðsins taka ógrynni ljósmynda fyrir blaðið og þar sem þær komast ekki allar í blaðið er tilvalið að birta nokkar þeirra hér á mannlífsvefnum . Við heimsóttum myndlistarkonuna Áslaugu Írisi Katrínu Friðjónsdóttur sem býr í rótgrónu hverfi í Kópavogi með útsýni yfir Öskuhlíðina . Við kíktum líka á vinnustofuna til Áslaugar og fengum að mynda verk í vinnslu sem var áhugavert . Við tjörnina í Reykjavík standa nokkur , gömul , sjarmerandi hús og eitt þeirra var nýlega endurgert . Þetta reisulega timburhús sem birtist í júníblaði Húsa og híbýla var byggt árið 1907 , það var stækkað og því breytt árið 1953 og núna nýlega var það endurgert af Gláma Kím arkitektum . Eldhúsinnréttingin er fagurblá á litinn , stofuveggirnir eru í gulum tón og allt húsið er ofboðslega fallegt og vel heppnað . Tinna Gilbertsdóttir sölustjóri hjá Iceland Seafood og Vilhjálmur Svan verslunarstjóri Herragarðsins eiga mjög smart heimili á besta stað í bænum . Við mynduðum þetta skemmtilega heimili en Tinna segir að hönnun þess sé skemmtilegt eilífaðar verkefni . Við heimsóttum Birgittu Líf Björnsdóttur sem á töff íbúð í skuggahverfinu . Kíktum líka á Sigurbjörgu Pálsdóttur sem býr í gamalli vindlaverksmiðju í Belgíu og ljósmyndarann Kára Sverrisson sem býr í tveimur löndum .